Jondor tumanida ikki erkak tanishining uyida ustachilik qilayotgan paytda tok urishi oqibatida vafot etdi. Foto: iStock Joriy yilning 7 oktyabr kuni soat 17:05 lar atrofida Buxoro viloyati Jondor tumanida ikki fuqaro tok urishi oqibatida halok bo‘ldi, deya xabar berdi Gazeta.uz. Tumanning Bahoriston mahallasida yashovchi fuqarolar — 34 yoshli R.M. hamda 29 yoshli B.Sh. qishloqdoshi S.A.ning uyida ustachilik qilayotgan paytida elektr toki urishi oqibatida vafot etgan. Hozirda holat yuzasidan tuman IIB tomonidan tergovga qadar tekshiruv olib borilmoqda.